બ્રહ્મપુરાણ કહે છે કે, શ્રદ્ધા અને વિશ્વાસથી કરવામાં અાવેલ શ્રાદ્ધમાં જે તે પિતૃને જે પિંડ અર્પણ કરાય છે તે પિંડ ઉપર પડતા પાણીનાં નાનાં ટીપાં પશુ કે પક્ષી કોઈપણ યોનિમાં પડેલી પિતૃને પોષણ અાપે છે તેમાં કોઈ મીનમેખ નથી. જે સંતાનો પિતૃને અનુસરતાં નથી. તેઓ કૃતધ્ન છે. મનુષ્યનો જન્મ મળવો ખૂબ દુર્લભ છે મનુષ્ય,દેવ, ઋષિ, પિતૃઓનો સદાય ઋણી રહે છે. અા જ કારણે તે પિતૃદેવ યાદ કરી શ્રદ્ધાપૂર્વક શ્રાદ્ધ કરવું જોઈએ. ઘણા મનુષ્યો શ્રાદ્ધના સોળે સોળ દિવસ પીપળાનાં મૂળમાં જળ સિંચન કરી, વિષ્ણુસહસ્ત્રનો પાઠ કરે છે. અામ કરી પિતૃ ઋણમાંથી મુક્ત થવાનો ઉત્તમ પ્રયાસ કરે છે. ઘણા મનુષ્ય પિતૃનેે યાદ કરી દરરોજ પીપળાના મૂળમાં જળ સિંચન કરી તેમની સદ્ગતિ ઝંખે છે. તેમનો મૂળ હેતુ ભગવાન વિષ્ણુની કૃપાથી તેમના પિતૃ કે સ્વજનને મોક્ષ મળે તે જ હોય છે.